google/wiki40b huggingface dataset:
Alcyone

Konstrukcinės ypatybės

Alsiono denyje buvo įrengtos dvi neįprastos burės, skirtos padidinti laivo dyzelinių variklių galią. Dėka šios laivą varančios sistemos, naudojančios ir vėjo energiją, pavyko trečdaliu sumažinti dyzelinio kuro sąnaudas. Turboburių sistemos darbas buvo pagrįstas Magnuso efektu bei vokiečių išradėjo Antono Fletnerio kurtais rotoriais, kuriais XX a. pradžioje bandyta pakeisti tradicines bures.
Statant laivą buvo atsižvelgiama į komandos patirtį, kuriant ir bandant turboburinį prototipą „Moulin a Vent“. Pastarasis 1983 m. neatlaikė štormo Atlanto vandenyne, kuomet trūko cilindrus vertikalioje padėtyje laikiusios suvirinimo siūlės. Buvo sukonstruotas lengvas ir tvirtas burių korpusas iš aliuminio. Į kaminą panašus vertikalus cilindras veikia pagal tą patį principą, kaip ir lėktuvo sparnas. Šio aerodinaminio profilio skerspjūvis artimas kiaušinio formai. Įtaisytas kilnojamasis atvartas, pagerinęs aerodinaminį išorės ir vidaus paviršių atskyrimą. Į cilindrus orą varanti siurblių sistema sukuria reikiamą oro išretėjimą iš vienos burių pusės. Laivo judėjimas vyksta statmenai slėgio krypčiai. Tokiu būdu burė veikia kaip sparnas: vienoje jo pusėje oras juda lėčiau, negu kitoje, sukurdamas varomąją jėgą.
Laivagalis, analogiškas katamaranui, teikia stabilumą, o viena laivo nosis leidžia lengviau skrosti bangas audringoje jūroje. Abiejų burių ir dyzelių sistemos darbą kontroliuoja kompiuteriai: vėjui nurimus užveda laivo variklius ir juos sustabdo, esant pakankamam vėjo greičiui. Vien laivo valdymui pakanka 5 žmonių.
Vynuogė

Vynuogė (angl. grape, rus. виноград) – mėsinga vynmedinių (Vitaceae) šeimos vynmedžių (Vitis) uoga. Uogos auga sudėtinėse kekėse (iki 300 uogų kekėje), uogos gali būti juodos, mėlynos, auksinės, žalios, purpurinės, raudonos, rausvos, rudos, baltos spalvos.
Uogos valgomos šviežios arba iš jų daro razinas, uogienes, drebučius, spaudžia sultis, vynuogių sėklų aliejų, daro vyną.

Besėklės vynuogės

Besėklystė yra labai vertinama desertinių vynuogių savybė, todėl dabar sukurta daug besėklių vynmedžių veislių, auginamų daugelyje vynuogynų. Kadangi vynmedžiai dauginami vegetatyviai, besėklystė jiems visiškai nekenkia. Tuo tarpu selekcininkai, kurdami besėkles veisles, naudoja sėklas brandinančius motininius augalus arba audinių kultūrų metodus. Praktiškai visos besėklių vynmedžių veislės kilusios iš vienos iš trijų pamatinių veislių (Thompson Seedless, Russian Seedless, ir Black Monukka).
Girionys

Aplinkinės gyvenvietės

Žiegždriai – 5 km
ŠLIENAVA – 3 kmVAIŠVYDAVA – 1 km

Pavadinimo kilmė

Dabartinis gyvenvietės vardas kilęs prie žodžio giria („didelis miškas“) pridėjus vietovardinę priesagą -onys. Ankstesnis vardas – Dubrava – yra slaviškos kilmės ir gali būti aiškinamas dvejopai: 1) nuo žodžio дуб – „ąžuolas“, t. y. vietovė, kurioje gausu ąžuolų; 2) дубрава – „apaugusi vietovė žemumoje ar pelkėje“.
Vagrija

Vagrija (vok. Wagrien) - šiaurės rytinė Holšteino dalis dabartinėje Šlėzvigo-Holšteino žemėje (Vokietija), maždaug atitinkanti Pliono ir Ostholšteino apskritis.
Viduramžiais Vagrijos istorinė sritis buvo tarp Baltijos jūros ir Travės bei Šventinės upių. Tuomet Vagrijoje gyveno slavų gentis vagrai. X a. Vagriją pradėjo puldinėti vokiečių feodalai, o apie 1139 m. Vagrija buvo užgrobta.
Dabartiniais laikais Vagrija vadinamas tik Oldenburgo pusiasalis Ortholšteine. Aukščiausias taškas - Bungsbergas (168 m.), ant kurio yra senovinė tvirtovė.
Eliezer Silver

Biografija

Gimė 1882 m. vasario 15 d. Obeliuose, rabino Bunim Tzemach šeimoje. Studijavo Daugpilyje pas rabinus Chaim Ozer Grodzinski ir Yosef Rosen. 1907 m. su žmona emigravo į JAV, kur apsigyveno Niujorke ir vertėsi prekyba. Po kiek laiko tapo Harisburgo rabinu ir gana greitai tapo įtakingu Amerikos žydų rabinu, nes jau 1912 m. kartu su žydų delegacija buvo nuvykę pas prezidentą V. Taftą, kurį bandė įtikinti nepasirašyti bendradarbiavimo sutarties su Rusijos imperija, dėl šioje šalyje vyravusios antisemitizmo politikos. 1925 m. išvyko dirbti į Springfildą, o nuo 1931 m. tapo Sinsinačio rabinu. 1929 m. išrinktas JAV ir Kanados ortodoksų rabinų sąjungos prezidentu.
1939 m. lapkritį Niujorke subūrė Europos žydų gelbėjimo komitetą Vaad Hatzalah ir tapo jo prezidentu. Vykdė rėmėjų paiešką ir sukaupė apie 5 milijonus JAV dolerių bei išsiderėjo su JAV valdžia dėl žydų imigracijos palengvinimo. Suorganizavo 2000 vizų Rytų Europos rabinams, netgi slapta derėjosi su koncentracijos stovyklų administracija bandydami išpirkti kuo daugiau žydų. 1943 m. spalį Vašingtone inicijavo 400 rabinų protestą, kad JAV kuo greičiau pradėtų karą prieš nacių Vokietiją. Jo pastangomis per karą buvo išgelbėti keli tūkstančiai žydų. Mirė 1968 m. vasario 7 d. Sinsinatyje.
GAZ-61

GAZ-61 (ГАЗ-61) – Tarybų Sąjungos keturių varomųjų ratų automobilis. Suprojektuotas 1938 metais. Bet gamyba prasidėjo tik 1940 metais.
Pirmoji versija pagaminta 1940–1941, buvo 5 sėdimos vietos, 4 durys. 6 cilindrai 4-taktų variklis su 85 AG (63 kW) ir didžiausias greitis 100 km/h.
Daugelis aukščiausiųjų vadų Raudonosios armijos štabo naudojo šį automobilį 1941 metais.
Jonas Feliksas Tarnovskis

Biografija

Krokuvos vaivados Jano Tarnovskio ir Elžbietos Šternebrkos sūnus. 
Biecko ir Vislicos kaštelionas, Liublino vaivada prieš 1480 metų gegužės 10 d.

Šeima

Vedė Aną Olesnicką, turėjo dukterį Aną ir sų Joną Feliksą Tarnovskį.
Nikėja

Istorija

Gyvenvietė išaugo XX a. Iki tol tai buvo žemdirbystės centras.

Miestų partnerystė

Frydek Mystekas, Čekija.
Danijos futbolo varžybos 1918–1919 m.

1918–1919 m. Pirmenybės

Danijos futbolo pirmenybės (dan.  Danmarksmesterskabsturneringen) -pirmos pakopos pirmenybės.
Antalieptės herbas

Aprašas

Mėlyname herbinio skydo lauke sidabrinis lanku išlenktas lieptas su turėklu ir su auksiniu lotyniškuoju kryžiumi, stovinčiu ant turėklo.

Simbolika

Atsižvelgus į vietovės vardo etimologiją (priešdėlis anta- + šaknis liept- – 'ant liepto; antalieptė'), Lietuvos heraldikos komisija pasiūlė mėlyname lauke pavaizduoti sidabrinį lieptą su auksiniu kryžiumi. Kryžius siejamas su parapijos bažnyčia ir su nuveiktais vienuolių darbais vietovės labui. Mėlyna spalva simbolizuoja gyventojų ištikimybę ir tvirtumą.

Istorija

Antalieptės herbas patvirtintas Lietuvos Prezidento 2000 m. gruodžio 5 d. Etalono autorius – dail. Arvydas Každailis.
Alvydas Duonėla

Alvydas Duonėla (g. 1976 m. birželio 27 d. Skuode) – Lietuvos irkluotojas baidarininkas.

Biografija

Pirmas treneris Kazimieras Rimkūnas, vėliau treniravo Mykolas Rudzinskas, Sergejus Sorokinas ir Romas Petrukanecas. Nuo 1997 m. studijavo Vilniaus pedagoginiame universitete.
Žmona odontologė Dalia Burokaitė, pora augina dukrą Lukreciją.
Geografinis enciklopedinis žodynas

Geografinis enciklopedinis žodynas (rus. Географический энциклопедический словарь) – 1986 m. Maskvoje „Sovetskaja Enciklopedija“ leidyklos išleista enciklopedija-žodynas. Vyriausiasis redaktorius – Aleksėjus Fiodorovičius Triošnikovas. Taip pat prie knygos kūrimo prisidėjo gausi redaktorių kolegija, konsultavo žymūs to meto sovietiniai geografai (E. Valevas, V. Žekulinas, S. Kovaliovas, A. Spiridonovas, Aleksandras Gorkinas ir kiti).
Enciklopedijoje aprašomi fizinės geografijos objektai (kalnai, upės, jūros, vandenynai, žemynai, salos, ledynai ir t. t.), politiniai vienetai (valstybės, kai kurių valstybių administracinės teritorijos), miestai, žymūs nacionaliniai parkai, kai kurie gamtos, istoriniai ar kultūriniai paminklai. Straipniai dažniausiai trumpi, tačiau juose pateikta svarbiausia faktinė informacija. Nemažai straipsnių paremta Didžiąja Tarybine enciklopedija. Knygoje didžiausias dėmesys skiriamas tuometinės SSRS objektams (aprašyti visi to meto SSRS miestai, ilgesnės upės, svarbesni kalnų masyvai, visi aukštesnio lygmens administraciniai vienetai), tačiau daug straipsnių ir apie užsienio kraštus. Valstybių ir SSRS administracinių vienetų straipsniai įliustruoti žemėlapiais. Taip pat yra įklijos, kuriose yra: fizinis ir politinis pasaulio ir SSRS žemėlapiai, laiko juostų žemėlapis, SSRS žemės ūkio žemėlapis, pasaulio klimatinis, žemynų fiziniai žemėlapiai, SSRS gyventojų tankumo ir pramonės žemėlapiai; SSRS ir pasaulio gamtovaizdžių ir miestų nespalvotos nuotraukos. Iš viso žodyną sudaro 528 puslapiai (be įklijų, bet su turiniu, literatūros sąrašu ir papildymu). Pirmasis straipsnis apie Šveicarijos upę Arę (Ааре), paskutinis – apie Rusijos upę Jają (Яя).
Suvieko seniūnija

Geografija

Seniūnija yra Aukštaičių aukštumoje. Būdingi nedideli miškai (Stelmužės, Suvieko, Medenos). Gausu ežerų, ypač pietinėje dalyje: Čičirys, Ilgys, Lukštas, Suvieko ežeras, Sodžių ežeras, Stelmužės ežeras, Kiečių ežeras, Padegėlių ežeras ir kt. Didžiuma seniūnijos patenka į Dauguvos baseiną (pagrindinės upės – Rauda, Lukšta, Kriaunelė).
Tai viena rečiausiai apgyvendintų Lietuvos seniūnijų.
Akureiris

Istorija

Miesto pradžia galima laikyti IX amžių, kai vikingas Helgis magri (lieknas, plonas) apsigyveno būsimo miesto teritorijoje. Miesto teisės suteiktos 1787 m.
Vladimir Štimac

Karjera

V. Štimacas trejus metus rungtyniavo gimtojo Belgrado komandos „Beovuk“ jaunimo komandoje, tačiau 2005 m. atvyko į Kauno „Žalgirio“ dublerių komandą, kurioje sąlygos tobulėti buvo geresnės nei Serbijoje. V. Štimacas iškart tapo komandos lyderiu ir po sezono buvo pakviestas į pagrindinę Kauno komandos sudėtį.
2006–2007 m. sezoną serbas pradėjo „Žalgirio“ pagrindinėje komandoje, tačiau jo rezultatai nebuvo įspūdingi, per 15 min krepšininkas pelnydavo po 4 taškus. 2007 m. sausio 26 d. „Žalgirio“ vadovai nusprendė grąžinti krepšininką į antrąją komandą.
Tačiau praėjus vos keletui savaičių po to, kai V. Štimacas grįžo į NKL jį 2007 m. vasario 12 d. buvo nuspręsta paskolinti Valmieros „Lačplėša alus“ komandai iš Latvijos, kurios vyr. treneriu dirba buvęs Kauno komandos treneris Ainars Bagatskis.
Atvykęs į šią Latvijos komanda krepšininkas iškart tapo jos lyderiu. Serbas tapo pirmuoju krepšininku, kuris BBL mėnesio žaidėju buvo išrinktas du kartus iš eilės (vasarį ir kovą) ir antruoju, kuris apskritai buvo išrinktas geriausiu dvejus mėnesius.
2010 m. rugsėjo 3 d. pasirašė vienerių metų sutartį su Ventspilio "Ventspils" klubu, tačiau 2010 m. lapkričio 15 d. sutartis buvo nutraukta. 2010 m. lapkričio 19 d. V. Štimac sudarė sutartį su Čekijos Nymburko "ČEZ" klubu. 2011 m. liepos 20 d. persikėlė į Turkiją ir pasirašė vienerių metų sutartį su Edirnės "Olin Genclik Spor" klubu. 2012 m. liepos viduryje pasirašė vienerių metų sutartį su Bandirmos "Banvit" klubu.
Perkalių piliakalnis

Piliakalnis

Piliakalnis įrengtas Krūmiškių ežero šiauriniame krante esančioje kalvoje. Aikštelė keturkampė, pailga rytų – vakarų kryptimi, 25x15 m dydžio, galuose įtvirtinta 3 pylimais ir tarp jų buvusiais grioviais. Vakariniame aikštelės krašte supiltas 0,6 m aukščio, 7 m pločio pylimas, kurio išorinis 2,5 m aukščio šlaitas leidžiasi į 6 m pločio, 1 m gylio griovį 3 m pločio dugnu. Už griovio kyla 1,2 m aukščio nuo jo dugno, 0,5 m aukščio, 5 m pločio antras pylimas. Už jo buvęs antras griovys užlygintas trečio nuarto pylimo liekanomis, kurios išsiskiria 0,2 m aukščio, 7 m pločio kauburėliu. Aikštelės rytiniame krašte supiltas 10 m ilgio, 1,2 m aukščio, 7 m pločio pylimas, kurio išorinis 2,5 m aukščio šlaitas leidžiasi į 7 m pločio, 1 m gylio griovį 3 m pločio dugnu. Už jo kyla antras 1 m aukščio, 6 m pločio pylimas, už kurio iškastas antras 15 m ilgio, 0,5 m gylio, 6 m pločio griovys. Už šio griovio supiltas trečias 0,7 m aukščio nuo griovio, 6 m pločio pylimas. Šiauriniame šlaite, 3 m žemiau aikštelės pirmas griovys virsta 2 m pločio terasa. Šlaitai statūs, 5-10 m aukščio. 
Piliakalnis apardytas arimų, dirvonuoja.

Gyvenvietė

Šiaurės rytų, rytų, pietryčių ir pietinėje papėdėse, 1,8 ha plote yra papėdės gyvenvietė, kurioje rasta lygios ir grublėtos keramikos. 400 m į šiaurės rytus nuo piliakalnio buvo VI a. – IX a. pilkapiai (sunaikinti).

Aplinkiniai piliakalniai

Vargulių piliakalnis 3 km
Trakinių piliakalnis 7 km
Paraudinės piliakalnis 4,5 km
Laičių piliakalnis 30 km
Pakryžės piliakalnis 10 km
Berzgainių piliakalnis 8 km
Vališkių piliakalnis 3 km
Gaigalų piliakalnis 10 km 
 Avilčių piliakalnis 12 km
Pastaba: 
 Norėdami pamatyti Vikipedijoje aprašytų gyvenviečių ir kultūros paveldo objektų žemėlapį paspauskite prie koordinačių esančią Žemės ikoną
Issa Hayatou

Issa Hayatou (g. 1946 m. rugpjūčio 9 d. Kamerūne) yra dabartinis Afrikos futbolo konfederacijos (CAF) prezidentas. Pareigas eina nuo 1988 m. 1974 m. ėjo Kamerūno futbolo asociacijos generalinis sekretorius pareigas, 1988 m. tapo prezidentu. Nuo 1990 m. yra FIFA vykdomojo komiteto narys. 2002 m. kandidatavo į FIFA prezidentus, bet pralaimėjo dabartiniam prezidentui Sepp Blatter.
Birutė Šeimienė

Biografija

1977 m. baigė Vilniaus valstybinį pedagoginį institutą, anglų k. mokytoja.
Alvito pagrindinės mokyklos mokytoja.
Nuo 2011 m. (Nepriklausomų kandidatų koalicija) Vilkaviškio rajono savivaldybės tarybos narė. 
Vaikai Rokas, Matas, Juozas.
Birutė Vilkaitienė

Biografija

1982 m. baigė Kauno medicinos institutą, gydytoja. Druskininkų PSPC šeimos gydytoja.
1993 m. Tėvynės sąjungos narė. 1997–2000 m., 2000–2003 m., 2003–2007 m. ir 2007 m. Druskininkų savivaldybės tarybos narė.
Ansamblio „Dzūkų daina“ narė. Sutuoktinis Kęstutis, vaikai Justina, Rokas, Lukas.
Zita Bezarienė

Biografija

1978 m. baigė Šiaulių pedagoginį institutą, lietuvių kalbos ir literatūros mokytoja. 2004 m. suteikta II vadybininko kategorija.
1978–1989 m. Kėdainių raj. Stasinės aštuonmetės mokyklos mokytoja, 1989–1994 m. Raudėnų pagrindinės mokyklos lietuvių kalbos ir literatūros mokytoja, nuo 1994 m. Raudėnų pagrindinės mokyklos direktorė.
Valstiečių ir Naujosios demokratijos partijų sąjungos, Lietuvos valstiečių liaudininkų sąjungos Šiaulių rajono skyriaus narė.
2003–2004 m. Šiaulių rajono savivaldybės tarybos narė.
Moterų nevyriausybinės organizacijos „Atgaiva“ tarybos narė. Išsiskyrusi, vaikai Justas, Julius.
Diufūro kalnas

Diufūro kalnas arba Diūfūro viršūkalnė (vok. Dufourspitze, pranc. Pointe Dufour, it. Punta Dufour) yra kalnas Monte Rozos masyve Šveicarijos–Italijos pasienyje. Tai yra aukščiausias Šveicarijos bei antras pagal dydį Alpių kalnas – 4634 metrai virš jūros lygio.
Rygos katedra

Rygos katedra (latv. Rīgas Doms) – Rygos liuteronų katedra, didžiausia viduramžių bažnyčia Baltijos šalyse.

Istorija

Rygos katedros kertinį akmenį šventinėje ceremonijoje vyskupas Albertas padėjo 1211 m. liepos 25 d. Pirmąjį katedros statybos periodą apibūdina romanų stiliaus formos. Meno istorikai mano, kad iš pradžių Rygos katedra buvo suplanuota kaip bazilikos tipo bažnyčia, tačiau vėliau ji pastatyta kaip halės tipo bažnyčia.
Katedra išplėsta XIV a. pabaigoje ir XV a. pradžioje, pastačius vakarinę navą ir šonines kapelas, paaukštinta centrinė nava, taip katedra paversta į baziliką. Tuo pat metu paaukštintas bažnyčios bokštas su aštuonkampe piramidine smaile tapo aukščiausiu bokštu Rygos mieste.
1547 m. prieš Sekmines Rygoje kilo gaisras, per kurį sudegė katedros bokšto smailė. Naujas bokštas pastatytas 1595 m. su piramidine smaile.
1710 m. Rygos apsiausties metu stipriai nukentėjo bažnyčios stogas. Atnaujinant sugadintą, buvo perstatyti ir bažnyčios šoninių navų stogai, pakeičiant jų nuolydžius.
1772 m. Rusijos carienei Jekaterinai II uždraudus kapavietes bažnyčiose, iš katedros buvo pervežti palaikai, paaukštintas bažnyčios grindų lygis.
1775 m. Rygos miesto valdyba nusprendė nugriauti bokšto smailę ir pastatyti naują - šiuo metu esančią - barokinę.
Nuo 1881 m. iki 1914 m. vyko Istorijos ir senovės tyrinėtojų bendrijos atlikti Rygos katedros remonto ir restauracijos darbai. Dabartiniai katedros vargonai pagaminti 1882–1883 m.
Sovietų okupacijos metais nuo 1959 m. iki 1962 m. katedra buvo pritaikyta koncertų salės reikmėms, demontuotas altorius.
Jurbarko senosios kapinės

Istorija

Jurbarko miesto planuose kapinės žymimos dar XX a. pradžioje. 1907 m. Jurbarko plane pažymėtose kapinėse nurodyti 3 dideli žemės plotai, skirti krikščionių - katalikų, stačiatikių bei liuteronų palaidojimams. Vienas seniausių objektų – mūrinė kapinių koplyčia. Vėliau kapinės buvo plečiamos. 1932 m. skulptorius Pranciškus Mikutaitis suprojektavo naują kapinių tvorą su išskirtiniais vartais, papuoštais betoninėmis angelų skulptūromis.
Čarlstonas (filmas)

Turinys

Amerikietis lobistas Monakas įsigijo laivą, kuriame įrengė kazino, tačiau žaidėjams nuolatos sekasi ir jis patiria didelius nuostolius. Kadangi laivo nepavyksta parduoti, Monakas jį apdraudžia, tikėdamasis šį kokiu nors būdu nuskandinti ir gauti išmoką, tačiau kapitonui vis nesiseka įgyvendinti šeimininko užmačių.
Tuo metu jo bičiulis advokatas Morisas pasiūlo planą: paskelbti, kad laivas parduodamas už 3 milijonus, o jis pats imsis ieškoti tokio paties laivo, už kurį ketina sumokėti 5 milijonus. Neabejotinai atsiras norinčių nupirkti laivą iš Monako už 3 milijonus ir parduoti jį Moriso klientui už 5 milijonus, tačiau jie, vos gavę 3 milijonus, tiesiog dings.
Netrukus atsiranda turtingas brazilas, valdantis savo kabaretą ir ketinantis pirkti laivą. Monakas su Morisu džiaugiasi radę auką, patys neįtardami, kad brazilu apsimeta garsus sukčius, visų vadinamas Čarlstonu.
Pirmoji sandėrio dalis įvyksta ir Monakas su Morisu džiaugiasi praturtėję 3 milijonais, tačiau netrukus iš laivo kapitono sužino, kad šiam pavyko nuskandinti laivą, vadinasi draudimo išmoką, kuri siekia 7 milijonus, gaus naujasis šeimininkas. Monakas ir Morisas skuba surinkti 5 milijonus, kad atpirktų laivą ir patys gautų draudimą, kol niekas dar nesužinojo apie nelaimę, neįtardami, kad visa tai iš tiesų suplanavo Čarlstonas.
Jukatekų majų kalba

Fonologija

Charakteringa jukatekų kalbos (kaip ir kitų majų kalbų) savybė – ejektyviniai priebalsiai /p'/, /k'/, /t'/. Jie kartais vadinami glotalizuotais ir tariami daugiau ar mažiau panašiai kaip jų neabruptyviniai atitikmenys. Kalba prieš šiuos ženklus trumpam nutrūksta, o paskui išsilaisvina skleisdama sprogstamą garsą. Šie garsai rašytinėje kalboje žymimi apostrofais po raidės (pvz., t'áan – kalba, táan – krūtinė). Iki XX a. šie apostrofai naudoti retai, tačiau dabar jų populiarumas didėja.
Jukatekų majų kalba yra viena iš trijų majų kalbų (drauge su uspantekų ir vienu iš cocilių dialektų) išvysčiusių toninę sistemą. Išskiriamas aukštasis ir žemasis tonas. Viršutinis tonas atpažįstamas kirčio pagalba (á í é ó ú). Taip pat būdinga balsių laringizacija, pvz., daugiskaitos priesagoje -o’ob.

Gramatika

Kaip praktiškai visose majų kalbose, jukatekų majų kalboje sakinys pradedamas tariniu. Žodžių tvarka gali varijuoti tarp veiksmažodis – objektas – subjektas ir veiksmažodis – subjektas – objektas, nors pirmasis variantas labiau paplitęs. Jukatekų kalba kaip ir grenlandų, gvaranių kalbose, kinų kalbos šiaurinuose dialektuose, neturi laiko kategorijos. Informacija apie laiką užkoduota veiksle ir sužinoma iš bendro konteksto. Taip pat unikali savybė – nebuvimas laiką jungiančių elementų, pvz., „prieš – paskui“.

Raštas

Dar ikikolumbiniu laikotarpiu majai turėjo savo hieroglifinį raštą. Greičiausiai jis buvo naudojamas užrašyti čoltų kalbą, tuo metu buvusią regiono lingua franca. Tačiau yra įrodymų, kad majų raštas laikui bėgant buvo naudojamas užrašyti vis kitą majų kalbą, visų pirma jukatekų. Dabar kalba naudoja lotynišką raidyną. Jis XVI a. buvo įvestas ispanų, kad jukatekų žodžius būtų galima transkribuoti. Nuo to laiko išliko pasenusios ispaniškos ortografijos normos, pvz., raidė x, žyminti postalveoliarinį frikatyvą, tariamą kaip š. Ispanų kalboje šis garsas virto j (ch).

Naudojimas

Jukatekų majų kalba transliuojamos radijo laidos Jukatane. Ši kalba buvo panaudota Melo Gibsono filme apie majus „Apokalipto“.
ROC kreivė

ROC kreivė (angl. Receiver operating characteristic) – sprendimus priimančiojo ypatybių kreivė – grafikas, rodantis klasifikatoriaus jautrumo ir specifiškumo  sąryšį.
Kreivė galima klasifikatoriui kuris turi vidinį „slenksčio“ parametrą ir, remdamasis turimais duomenimis, pateikia vieną iš dviejų galimų alternatyvių išvadų („vagis – ne vagis“). Kiekvienai galimai šio slenksčio reikšmei, abiejose ašyse atidedamas teigiamų klasifikatoriaus spėjimų dalis (vertikalioje – teisingų teigiamų, horizontalioje – klaidingų teigiamų). Esant didelėms slenksčio reikšmėms, klasifikatorius beveik ar ir visiškai nepateikia teigiamų spėjimų („nė vienas ne vagis“). Mažinant slenkstį, abiejų spėjimų dalis priartėja prie vieneto (100 %, „visi vagys“). 
Visiškai atsitiktinai išvadą spėjančio analizatoriaus ROC kreivė yra įstrižai grafiką kertanti tiesė (parodyta punktyrine linija). Analizatorius tuo geresnis, kuo aukščiau šios tiesės yra jo kreivė. Jei kreivė atsiduria žemiau atsitiktinio analizatoriaus tiesės, tai reiškia jog toje srityje analizatorius meluoja dažniau nei sako tiesą (jam tiktų pasiūlymas „paklausk ir manyk priešingai“). 
ROC kreivės pirmą kartą buvo panaudotos radarų signalų interpretavimui XX a. šeštojo dešimtmečio pradžioje (nuo to ir angliškas pavadinimas). Septintojo dešimtmečio viduryje ROC kreives pradėta naudoti eksperimentinėje psichologijoje ir psichofizikoje. 1967 m. radiologas Leo Lusted panaudojo ROC kreives medicininių sprendimų priėmimui.
Tristan Murail

Tristanas Murailis (pranc. Tristan Murail; g. 1947 m. kovo 11 d. Havre, Prancūzija) – prancūzų kompozitorius, vienas žymiausių šių laikų spektrinės muzikos atstovų.

Ankstyvoji jaunystė

Jo tėvas Gerardas Murailis (pranc. Gérard Murail) buvo poetas, mama Mari Teresė Barrois (pranc. Marie-Thérèse Barrois) – žurnalistė. Murailio jaunesnioji sesuo Mari Murail (pranc. Marie-Aude Murail) prancūzų vaikiškų knygų rašytoja.
Prieš pradėdamas studijuoti kompoziciją, Murailis baigė ekonomikos ir Šiaurės Afrikos kalbų bakalauro studijas. Nuo 1967 iki 1972 m. studijavo kompoziciją Paryžiaus konservatorijoje (pranc. Paris Conservatoire), vadovaujant Olivjė Mesianui (pranc. Olivier Messiaen). Studijuodamas Paryžiaus konservatorijoje, Murailis pasinėrė į kompiuterinės muzikos pasaulį, prisidėdamas prie kompiuterinės muzikinės programos „Patchwork“ kūrimo. Čia jis pradėjo dėstyti kompiuterinės muzikos kursą, o garsiajame Paryžiaus IRCAM institute – kompoziciją, 1973 m. tapo vienu iš šiuolaikinės muzikos ansamblio Ensemble l'Itinéraire įkūrėju. Nuo 1997 iki 2001 m. Kolumbijos universiteto kompozicijos profesorius.

Kūryba

Murailis savo kūryboje vadovaujasi pagrindiniais spektrinės muzikos principais: garso spektras ir tembras analizuojamas bei užrašomas kompiuterio pagalba, panaudojant skirtingo dažnio kartotines garsų sekas.
„Gondwana“ ir „Time and Again“, vieni žinomiausių Murailio kūrinių, parašyti orkestrui. 1980 m. klausytojų ausis pasiekusi „Gondvana “– unikalus spektrinis simfoninis kūrinys, vainikavęs ankstyvąjį Murailio kūrybos laikotarpį. Tais pačiais metais kompozitorius pradėjo ilgalaikį bendradarbiavimą su IRCAM elektroninės muzikos studija, kurioje ir pradėjo kurti elektroninę muziką. „Désintégrations“ yra tipiškas to meto kūrinys, sukurtas kompiuterio pagalba, apdorojant įvairių instrumentų tembrus. Murailis taip pat parašė variacijų ciklą „Random Access Memory“. „Vampyras“ (angl. Vampyre), vienas iš nedaugelio šio ciklo kūrinių, parašytas elektrinei gitarai, nesiremiant spektrinės muzikos principais. Murailio kūryboje taip pat galima įžvelgti populiariosios ir roko muzikos tradicijų dėl Eriko Klaptono ir Karloso Santanos grojimo manierai būdingos stilistikos.
Pagelžiukai

Istorija

1950–1962 m. Kuršėnų rajono, 1962–1995 m. Šiaulių rajono Raudėnų apylinkės kaimas. 1950–1991 m. kaimas priklausė Raudėnų tarybiniam ūkiui.

Aplinkinės gyvenvietės

Gelžė – 1,8 km
Mickiškė (Telšiai) – 7,6 km
Yniškės – 3,3 km
Pagelžiai – 1,5 km
KURŠĖNAI – 14 km 
Daržiškės – 2,7 km
Kybartiškė (Šiauliai) – 1,7 km
RAUDĖNAI – 1,5 km
ŠIAULIAI – 40 km
 Paraudžiai – 1,7 km
Zilberdineris

Zilberdineris (rus. зильбердинер, iš vok. Silberdiener) – rūmų sidabrinių indų prižiūrėtojas, stalo įrankių šveitėjas ir galąstojas prie rūmų virtuvės.
Rusijos imperatoriaus dvare 1796 m. zilberdineris jau buvo. Buvo pavaldus oberhofmeisteriui.
Pareigybė panaikinta 1917 m. vasario mėn.